अब तो यह पूरी तरह स्पष्ट हो गया है कि अन्ना हजारे का भ्रष्टाचार विरोधी अभियान पूरी तरह से संघ परिवार की बैसाखियों पर चल रहा है। कुछ दिनों पूर्व राष्ट्रीय स्वयंसेवक संघ के सर संघचालक ने कहा था कि अन्ना हजारे के आंदोलन को संघ का मैदानी समर्थन प्राप्त था। उसके अतिरिक्त अभी हाल में भारतीय जनता पार्टी के अध्यक्ष नितिन गड़करी ने यह दावा किया कि यदि हमारी पार्टी का समर्थन नहीं होता तो अन्ना का आंदोलन टायं-टायं फिस्स हो जाता। संघ के दावे के संदर्भ में स्वामी रामदेव ने कहा कि यह वास्तविकता है कि राष्ट्रीय स्वयंसेवक संघ का हर तरह का सहयोग अन्ना हजारे को प्राप्त था।